pythainlp/thai-wiki-dataset-v3 huggingface dataset:
มหาวิทยาลัยเพนซิลเวเนียสเตต

มหาวิทยาลัยเพนซิลเวเนียสเตต (Pennsylvania State University) หรือรู้จักในชื่อ เพนน์สเตต (Penn State) เป็นมหาวิทยาลัยรัฐ ตั้งอยู่ในเมืองยูนิเวอร์ซิตีปาร์ก รัฐเพนซิลเวเนีย สหรัฐอเมริกา ก่อตั้งในปี พ.ศ. 2398 (ค.ศ. 1855)
ตั้งแต่ปี พ.ศ. 2493 เพนน์สเตตได้มีผลงานวิจัยที่เป็นที่รู้จักมากมายในสหรัฐอเมริกา ในปี พ.ศ. 2549 มีนักศึกษา 81,664 คน อาจารย์และนักวิจัย 20,817 คน ในปัจจุบันเพนน์สเตตมีชื่อเสียงในหลายคณะ เช่นเคมี สังคมศาสตร์ ธรณีวิทยา เศรษฐศาสตร์ และวิศวกรรมศาสตร์ โดยเฉพาะในสาขาวิศวกรรมอุตสาหการ วิศวกรรมเหมือง วิศวกรรมโยธา และวิศวกรรมวัสดุ
== อ้างอิง ==
Penn State's Fact Book 
== แหล่งข้อมูลอื่น ==
เว็บไซต์เพนน์สเตต
สมาคมนักเรียนไทยในเพนน์สเตต
พเนซิลเวเนียสเตต
เบิร์กลีย์ซอฟต์แวร์ดิสทริบิวชัน

เบิร์กลีย์ซอฟต์แวร์ดิสทริบิวชั่น (Berkeley Software Distribution -BSD ; Berkeley Unix) เป็นระบบปฏิบัติการยูนิกซ์ที่พัฒนาและเผยแพร่โดย มหาวิทยาลัยแคลิฟอร์เนีย เบิร์กลีย์ เริ่มต้นในช่วงคริสต์ทศวรรษที่ 70 ชื่อบีเอสดียังคงมีอยู่ในระบบปฏิบัติการรุ่นใหม่ ๆ ซึ่งสืบทอดมาจากดิสทริบิวชั่นนี้ เช่น FreeBSD, NetBSD, และ OpenBSD เป็นต้น
บีเอสดีจัดว่าเป็นยูนิกซ์ที่ใช้กันแพร่หลายสำหรับคอมพิวเตอร์ระดับเวิร์กสเตชันในยุคนั้น ทั้งนี้อาจเป็นเพราะสัญญาอนุญาตใช้งานของบีเอสดีนั้นไม่ซับซ้อน ทำให้บริษัทอื่น ๆ นำเทคโนโลยีไปพัฒนาในช่วงคริสต์ทศวรรษที่ 80 จนสร้างความคุ้นเคยในวงกว้าง ถึงแม้ว่าในช่วงคริสต์ทศวรรษที่ 90 บีเอสดีจะถูกแทนที่ด้วย System V รีลีส 4.x และ OSF/1 แต่ในระยะหลังนี้มีการปรับปรุงและพัฒนาระบบปฏิบัติการโดยใช้ซอร์สโค้ดที่เปิดเผยของบีเอสดีเป็นแกนหลัก
== ดูเพิ่ม ==
FreeBSD
NetBSD
OpenBSD
EKKOBSD
== อ้างอิง ==
ประวัติเกี่ยวกับช่วงเวลาการวิจัยและพัฒนา BSD และ UNIX
== แหล่งข้อมูลอื่น ==
BSDWiki  – วิกิของระบบปฏิบัติการบีเอสดี
The BSD Certification Group 
*
ยูนิกซ์
ซอฟต์แวร์เสรี
ระบบปฏิบัติการ
ฟรีบีเอสดี

ฟรีบีเอสดี (FreeBSD) คือซอฟต์แวร์โอเพนซอร์ส หรือ ซอฟต์แวร์เสรีซึ่งเป็นระบบปฏิบัติการที่เหมือนยูนิกซ์ (Unix-like) สืบทอดมาจาก AT&T UNIX ผ่านทางสายของ Berkeley Software Distribution (BSD)  คือ 386BSD และ 4.4BSD ฟรีบีเอสดีรองรับการทำงานบนซีพียูตระกูลหลักๆ หลายตระกูลด้วยกัน นอกจากตระกูล X86 ของอินเทลที่ใช้กันอย่างกว้างขวาง ก็ยังมี DEC Alpha, UltraSPARC ของ Sun Microsystems, Itanium (IA-64), AMD64 และ PowerPC ส่วนของตระกูลรองได้แก่คอมพิวแตอร์สถาปัตยกรรมแบบ PC-98 การรองรับสำหรับตระกูล ARM และ MIPS กำลังอยู่ระหว่างการพัฒนา จุดเด่นที่สำคัญของฟรีบีเอสดีคือประสิทธิภาพและเสถียรภาพ โลโก้ดั้งเดิมและตัวมาสคอตของโครงการฟรีบีเอสดีคือตัวดีม่อนสีแดงซึ่ง มาร์แชล เคิร์ก แมคคูสิก (Marshall Kirk McKusick) เป็นเจ้าของลิขสิทธิ์
การพัฒนาฟรีบีเอสดีเป็นแบบเบ็ดเสร็จทั้งระบบปฏิบัติการ กล่าวคือทั้งเคอร์เนล ยูเซอร์แลนด์ยูทิลิตี้เช่น เชลล์ และดีไวซ์ไดรเวอร์อยู่ในทรีของระบบควบคุมเวอร์ชันของซอร์สโค้ด (CVS) เดียวกัน ซึ่งแตกต่างจากลินุกซ์ที่มีการพัฒนาเฉพาะส่วนของเคอร์เนลโดยบุคคลกลุ่มหนึ่ง ส่วนของยูเซอร์แลนด์ยูทิลิตี้พัฒนาโดยกลุ่มอื่นๆ เช่น กลุ่มในโครงการของกนูและนำมารวมเข้าด้วยกันกับโปรแกรมประยุกต์กลายเป็นดิสทริบิวท์ชั่นซึ่งนำมาเผยแพร่ให้ผู้ใช้ได้ใช้กัน
ฟรีบีเอสดีได้รับการยกย่องว่าเป็นระบบปฏิบัติการที่มีชื่อเสียงทางด้านเสถียรภาพและความอึด (แต่ไม่อืด) จึงเป็นระบบปฏิบัติการที่ใช้รันเซิร์ฟเวอร์อย่างแพร่หลาย ข้อยืนยันนี้ดูได้จากรายงานอัพไทม์ (uptime เวลาจากการรีบูตครั้งล่าสุด) ในรายการ 50 อันดับของเว็บเซิร์ฟเวอร์ที่มีอัพไทม์นานที่สุดก็มฟรีบีเอสดีและBSD/OS ปรากฏอยู่เป็นจำนวนมาก[http://uptime.netcraft.com/up/today/top.avg.html]  สิ่งนี้เป็นตัวบ่งบอกถึงความมั่นคงของฟรีบีเอสดีว่า ตลอดเวลาการปฏิบัติงานอันยาวนานนี้นอกจากจะไม่มีการแครชแล้ว ยังไม่จำเป็นต้องมีการอัปเดตเคอร์เนลแต่อย่างใด (หลังจากอัพเกรดเคอร์เนลจำเป็นต้องรีบูต)
== หนังสืออ่านเพิ่มเติม ==
The Complete FreeBSD, 4th Edition, ISBN 0-596-00516-4
The Design and Implementation of the FreeBSD Operating System, ISBN 0-201-70245-2
การบริหารและจัดการระบบเครือข่ายด้วยระบบปฏิบัติการ FreeBSD, ISBN 974-92576-3-4
ระบบปฏิบัติการ FreeBSD และการประยุกต์ใช้งาน , ISBN 974-93675-4-5
== ดูเพิ่ม ==
BSD
NetBSD
OpenBSD
== แหล่งข้อมูลอื่น ==
FreeBSD — โฮมเพจของโครงการ FreeBSD
ThaiBSD.com  - Thai Freebsd Social User Group in Thailand
FreeBSD ports
FreeBSD software FreeBSD software review (en)
ซอฟต์แวร์ในปี พ.ศ. 2536
บีเอสดี
ซอฟต์แวร์เสรี
ระบบปฏิบัติการ
แพลตฟอร์มคอมพิวเตอร์
ทฤษฎีบทเล็กของแฟร์มา

ทฤษฎีบทเล็กของแฟร์มา (Fermat's little theorem) กล่าวว่า ถ้า p เป็นจำนวนเฉพาะแล้ว a^p - a จะเป็นพหุคูณของ p สำหรับทุกจำนวนเต็ม a หรือเขียนในรูปเลขคณิตมอดุลาร์ได้เป็น
a^p \equiv a \pmod{p}\,\!
ตัวอย่างเช่น เมื่อ a=2 และ p = 7 พบว่า 2^7 - 2 = 128 - 2 = 126 = 7 \times 18 ดังนั้น 2^7 - 2 จึงเป็นพหุคูณของ 7
ทฤษฎีบทนี้กล่าวอีกแบบหนึ่งได้ว่า ถ้า p เป็นจำนวนเฉพาะ และ a เป็นจำนวนเต็มที่เป็นจำนวนเฉพาะสัมพัทธ์กับ p แล้ว จะได้ว่า
a^{p-1} \equiv 1 \pmod{p}\,\!
ทฤษฎีบทเล็กของแฟร์มาเป็นพื้นฐานของการทดสอบจำนวนเฉพาะของแฟร์มา และเป็นผลลัพธ์พื้นฐานในทฤษฎีจำนวน ทฤษฎีบทนี้ได้ชื่อตาม ปีแยร์ เดอ แฟร์มา ผู้ได้เสนอทฤษฎีบทนี้ในปี ค.ศ. 1640 และได้ชื่อว่าเป็น "ทฤษฎีบทเล็ก" เพื่อแยกแยะให้แตกต่างกับทฤษฎีบทสุดท้ายของแฟร์มา
== บทพิสูจน์ ==
ปีแยร์ เดอ แฟร์มาได้ตั้งทฤษฎีบทนี้ในจดหมายจากเขาถึง เฟรนิเกล เดอ เบสซี โดยไม่ได้ให้บทพิสูจน์ไว้ จดหมายฉบับนั้นลงวันที่ 18 ตุลาคม ค.ศ. 1640 ต่อมา กอทท์ฟรีด วิลเฮล์ม ไลบ์นิซ ได้เขียนบทพิสูจน์ไว้โดยไม่ได้ตีพิมพ์และไม่ลงวันที่ รู้เพียงว่าเขาพิสูจน์ได้ก่อน ค.ศ. 1683 ออยเลอร์เป็นคนแรกที่ติพิมพ์บทพิสูจน์ของทฤษฎีบทนี้ในปี ค.ศ. 1736
บทพิสูจน์ด้านล่าง เป็นบทพิสูจน์สำหรับรูปแบบหนึ่งของทฤษฎีบทดังกล่าวที่ว่า: ถ้า  p เป็นจำนวนเฉพาะ และ a เป็นจำนวนเต็มที่เป็นจำนวนเฉพาะสัมพัทธ์กับ  p แล้ว จะได้ว่า a^{p-1} \equiv 1 \pmod{p}\,\!
บทพิสูจน์ข้างต้น ค้นพบโดย James Ivory ก่อนจะถูกค้นพบใหม่ในภายหลังโดย ดีรีเคล นอกจากนี้ยังมีบทพิสูจน์ในรูปแบบอื่น ๆ เช่น พิสูจน์จากทฤษฎีบทของออยเลอร์ ใช้วิธีการทางคอมบินาทอริกส์ หรือทางทฤษฎีกรุป
== จำนวนเฉพาะเทียม ==
ถ้า a และ p เป็นจำนวนเฉพาะสัมพัทธ์กัน และทำให้ \,a^{p-1} - 1 หารด้วย p ลงตัว แล้ว p ไม่จำเป็นจะต้องจำนวนเฉพาะเสมอไป  ถ้า p ไม่เป็นจำนวนเฉพาะในกรณีดังกล่าว เราจะเรียก p ว่าเป็น จำนวนเฉพาะเทียม (pseudoprime) ฐาน a  ใน ค.ศ. 1820 F. Sarrus พบว่า 341=11\times31 เป็นจำนวนเฉพาะเทียมฐาน 2 ตัวแรก
จำนวนเต็ม p ที่เป็นจำนวนเฉพาะเทียมฐาน a สำหรับทุกจำนวนเต็ม a ที่เป็นจำนวนเฉพาะสัมพัทธ์กับ p เรียกว่า จำนวนคาร์ไมเคิล (Carmichael number) ตัวอย่างจำนวนคาร์ไมเคิล เช่น 561
ทฤษฎีจำนวน
ทฤษฎีบททางคณิตศาสตร์
== อ้างอิง ==
อ.พานทอง

redirect อำเภอพานทอง
วัดชลประทานรังสฤษดิ์

วัดชลประทานรังสฤษดิ์ เป็นพระอารามหลวงชั้นตรี ชนิดสามัญ ในสังกัดคณะสงฆ์มหานิกาย ตั้งอยู่ในหมู่ที่ 1 บ้านปากด่าน ตำบลบางตลาด อำเภอปากเกร็ด จังหวัดนนทบุรี โดยมีพระพรหมมังคลาจารย์ (ปั่น ปทุมุตฺตโร) หรือหลวงพ่อปัญญานันทภิกขุ เป็นเจ้าอาวาสรูปแรก
=== ที่อยู่ ===
ตั้งอยู่หลัก ก.ม. 14 เลขที่ 78/8 หมู่ที่ 1 ถนนติวานนท์ ตำบลบางตลาด อำเภอปากเกร็ด จังหวัดนนทบุรี 11120 (ตำบลคณะสงฆ์ ตำบลปากเกร็ด)
== ประวัติ ==
วัดชลประทานรังสฤษดิ์สร้างขึ้นเมื่อ พ.ศ. 2502 เมื่อหม่อมหลวงชูชาติ กำภู อธิบดีกรมชลประทาน ไปเยี่ยมชมวัดอุโมงค์ (สวนพุทธธรรม) จังหวัดเชียงใหม่ ได้ฟังการแสดงธรรมของพระปัญญานันทภิกขุ ซึ่งจำพรรษาอยู่ที่วัดอุโมงค์ในขณะนั้น และเลื่อมใสวิธีการสอนธรรมะแนวใหม่ของท่าน จากเดิมที่นั่งเทศนาบนธรรมาสน์ ถือใบลาน มาเป็นการยืนพูดปาฐกถาธรรม แบบพูดปากเปล่าต่อสาธารณชน พร้อมทั้งยกตัวอย่างเหตุผลร่วมสมัย ทันต่อเหตุการณ์ เป็นการดึงดูดประชาชนให้หันเข้าหาธรรมะได้เป็นเป็นอย่างมาก
กรมชลประทานได้สร้างวัดใหม่ขึ้น ชื่อ "วัดชลประทานรังสฤษดิ์" ที่ ตำบลบางตลาด อำเภอปากเกร็ด จังหวัดนนทบุรี เป็นการผาติกรรมทดแทนการเข้าใช้ที่ดินของวัดเชิงท่าและวัดหน้าโบสถ์ซึ่งตั้งอยู่ที่ปากคลองบางตลาด (ปัจจุบันยังคงมีโบราณสถานเดิมของทั้งสองวัด เรียกรวมกันว่า "พุทธสถานเชิงท่า-หน้าโบสถ์") เพื่อสร้างเป็นท่าเรือของกรมชลประทาน และได้อาราธนาพระปัญญานันทภิกขุ เป็นเจ้าอาวาสใน พ.ศ. 2503
วัดชลประทานรังสฤษดิ์ มีบรรยากาศร่มรื่นทั่วบริเวณวัด  มีกิจกรรมทุกเช้าวันอาทิตย์ ตั้งแต่เวลา 9.00 น. โดยมีการสวดมนต์ บรรยายปาฐกถาธรรม และถวายเพลพระสงฆ์ ที่ลานหินโค้ง
ท่านปัญญานันทภิกขุ ได้แต่งหนังสือชื่อ "ชีวิตกับความตาย: ท่านได้อะไรเมื่อไปงานศพ" การจัดงานฌาปนกิจศพที่วัดชลประทานรังสฤษดิ์ จะเป็นไปอย่างเรียบง่ายต่างจากที่อื่นๆ มีเพียงการบรรยายธรรม ไม่มีการเลี้ยงอาหาร การแสดงมหรสพ และงดพวงหรีด
== ลำดับเจ้าอาวาส ==
{|class="wikitable" align="center" style="text-align:center"
|- style="background:#cccccc"
| ลำดับที่ || รายนาม || width=20%|เริ่มวาระ || width=20%|สิ้นสุดวาระ
|-
| 1 || พระพรหมมังคลาจารย์ (ปั่น ปทุมุตฺตโร) || พ.ศ. 2503 || พ.ศ. 2550
|-
| 2 || พระธรรมวิมลโมลี (รุ่น ธีรปญฺโญ) || พ.ศ. 2551 || พ.ศ. 2556
|-
| 3 || พระราชวัชรธรรมภาณี (สง่า สุภโร) || พ.ศ. 2557 || ปัจจุบัน
|}
== อ้างอิง ==
== แหล่งข้อมูลอื่น ==
เว็บไซต์ของวัดชลประทานรังสฤษดิ์
ตุ๊รันออนไลน์ รับฟังพระธรรมเทศนา ของหลวงพ่อปัญญานันทภิกขุ 
พระอารามหลวงชั้นตรี ชนิดสามัญ
วัดไทยในสังกัดคณะสงฆ์มหานิกาย
วัดในอำเภอปากเกร็ด
จำนวนกาตาล็อง

จำนวนกาตาล็อง (Catalan numbers) ในคณิตศาสตร์เชิงการจัด ปรากฏอยู่ในปัญหาการนับหลายๆ ปัญหา โดยส่วนใหญ่มักอยู่ในรูปการเรียกซ้ำ (recursive) จำนวนกาตาล็องถูกตั้งชื่อตามชื่อของเออแฌน ชาร์ล กาตาล็อง นักคณิตศาสตร์ชาวฝรั่งเศสและเบลเยียม
จำนวนกาตาล็องตัวที่ n สามารถหาได้โดยใช้สูตรสัมประสิทธิ์ทวินาม ดังนี้
C_n = \frac{1}{n+1}{2n\choose n} = \frac{(2n)!}{(n+1)!\,n!} = \prod\limits_{k=2}^{n}\frac{n+k}{k} \qquad\text{for }n\ge 0
จำนวนกาตาล็องเมื่อ n = 0, 1, 2, 3, … คือ
1, 1, 2, 5, 14, 42, 132, 429, 1430, 4862, 16796, 58786, 208012, 742900, 2674440, 9694845, 35357670, 129644790, 477638700, 1767263190, 6564120420, 24466267020, 91482563640, 343059613650, 1289904147324, 4861946401452, … 
== คุณสมบัติ ==
Cn สามารถเขียนอีกแบบได้
C_n = {2n\choose n} - {2n\choose n+1} = {1\over n+1}{2n\choose n} \quad\text{ for }n\ge 0
ซึ่งแสดงให้เห็นว่า Cn เป็นจำนวนธรรมชาติ
จำนวนกาตาล็อง เขียนในรูปความสัมพันธ์เวียนเกิด ได้ดังนี้
C_0 = 1 \quad \text{and} \quad C_{n+1}=\sum_{i=0}^{n}C_i\,C_{n-i}\quad\text{for }n\ge 0,
\sum_{i_1+\cdots+i_m=n, i_1,\ldots,i_m\ge 0} C_{i_1}\cdots C_{i_m} = \begin{cases}
\dfrac{m(n+1)(n+2)\cdots (n+m/2-1)}{2(n+m/2+2)(n+m/2+3)\cdots (n+m)}C_{n+m/2}, & m \text{ even}\\[5 pt]
\dfrac{m(n+1)(n+2)\cdots (n+(m-1)/2)}{(n+(m+3)/2)(n+(m+3)/2+1)\cdots (n+m)}C_{n+(m-1)/2}, & m \text{ odd}
\end{cases}
หรือเขียนอีกแบบได้
C_0 = 1 \quad \text{and} \quad C_{n+1}=\frac{2(2n+1)}{n+2}C_n
จำนวนกาตาล็องมีค่าประมาณ
C_n \sim \frac{4^n}{n^{3/2}\sqrt{\pi}}
== การประยุกต์ใช้ ==
Cn คือจำนวนของ Dyck word ที่มีความยาว 2n. Dyck word คือ ข้อความที่ประกอบด้วย X และ Y อย่างละ n ตัว และเมื่ออ่านข้อความจากทางซ้ายทีละตัวอักษร จะไม่มีทางนับจำนวนตัว Y ได้มากกว่าตัว X. ตัวอย่าง Dyck words ที่มีความยาว 6
 XXXYYY &nbsp;&nbsp;&nbsp; XYXXYY &nbsp;&nbsp;&nbsp; XYXYXY &nbsp;&nbsp;&nbsp; XXYYXY &nbsp;&nbsp;&nbsp; XXYXYY
Cn คือจำนวนวงเล็บ n คู่ทั้งหมดที่อยู่ในลำดับที่ถูกต้อง
 (()) &nbsp;&nbsp;&nbsp; () &nbsp;&nbsp;&nbsp;  &nbsp;&nbsp;&nbsp; () &nbsp;&nbsp;&nbsp; () 
Cn คือจำนวนต้นไม้ทวิภาค (binary tree) ที่มีใบ n&nbsp;+&nbsp;1 ใบทั้งหมดที่เป็นไปได้
center
Cn คือ จำนวนวิถีทางเดียว (monotonic path) ทั้งหมดบนตารางขนาด n × n ช่อง ที่ไม่ตัดเส้นทแยงมุม. วิถีทางเดียว คือ เส้นทางที่เริ่มจากมุมล่างซ้าย และจบที่มุมบนขวา โดยเส้นเชื่อมจะชี้ไปทางขวา หรือข้างบนได้เท่านั้น. ตัวอย่างกรณี n = 3:
center
Cn คือจำนวนวิธีตัดรูปหลายเหลี่ยมที่มี n&nbsp;+&nbsp;2 ด้านให้เป็นรูปสามเหลี่ยม โดยการตัดจะตัดจากจุดยอดของรูป และตัดเป็นเส้นตรง. ตัวอย่าง กรณี n = 4:

== ประวัติ ==
ลำดับกาตาล็องถูกค้นพบตั้งแต่คริสต์ศตวรรษที่ 18 โดยเลออนฮาร์ด ออยเลอร์ ซึ่งเขาสนใจจำนวนวิธีตัดรูปหลายเหลี่ยมเป็นรูปสามเหลี่ยม. ลำดับนี้ถูกตั้งชื่อโดย Eugène Charles Catalan เขาได้ค้นพบว่าจำนวนกาตาล็องมีความเกี่ยวข้องกับจำนวนวงเล็บทั้งหมดที่เป็นไปได้
== อ้างอิง ==
Stanley, R.P. (1999): Enumerative Combinatorics, Vol. 2. Cambridge University Press. (pp. 219-229)
ลำดับจำนวนเต็ม
การเรียงสับเปลี่ยน
แฟคทอเรียลและหัวข้อเรื่องทวินาม
คณิตศาสตร์เชิงการจัดในการแจกแจง
กรมอู่ทหารเรือ

กรมอู่ทหารเรือ มีทีตั้งอยู่ที่ถนนอรุณอมรินทร์ แขวงศิริราช เขตบางกอกน้อย กรุงเทพมหานคร เป็นหน่วยงานหนึ่งในสังกัดกองทัพเรือ เดิมชื่อ "อู่เรือหลวง" มีหน้าที่ซ่อมสร้างเรือมาตั้งแต่สมัยพระบาทสมเด็จพระจอมเกล้าเจ้าอยู่หัว ซึ่งขณะนั้นได้เริ่มมีเรือกลไฟใช้แล้ว ต่อมามีเรือมากขึ้นและเรือมีขนาดใหญ่ขึ้น พระบาทสมเด็จพระจุลจอมเกล้าเจ้าอยู่หัว จึงโปรดฯ ให้สร้างอู่ไม้ขนาดใหญ่ เสด็จพระราชดำเนินประกอบพิธีเปิดเมื่อวันที่ 9 มกราคม พ.ศ. 2433 ซึ่งถือเป็นวันสถาปนากรมอู่ทหารเรือ นับได้ว่าเป็นหน่วยงานทางช่างลำดับต้น ๆ ของประเทศ กรมอู่ทหารเรือซึ่งเดิมตั้งอยู่ริมฝั่งแม่น้ำเจ้าพระยา ตรงข้ามพระบรมมหาราชวัง เขตบางกอกน้อย กรุงเทพมหานคร ปัจจุบันได้ย้ายที่ตั้งกองบังคับการ กรมอู่ทหารเรือ ไปอยู่ในพื้นที่อู่ราชนาวีมหิดลอดุลยเดช อำเภอสัตหีบ จังหวัดชลบุรี โดยมีเจ้ากรมอู่ทหารเรือคนปัจจุบันคือ พลเรือโท ธิติ นาวานุเคราะห์รองเจ้ากรมทหารเรือได้แก่ พลเรือตรี สมบัติ แย้มดอนไพรและ พลเรือตรี ศัลย์ แสวงพานิช
== ส่วนราชการ ==
กรมอู่ทหารเรือ ประกอบด้วยหน่วยย่อยดังนี้
กองบังคับการ
กรมแผนการช่าง
กรมพัฒนาการช่าง
อู่ทหารเรือธนบุรี
อู่ทหารเรือพระจุลจอมเกล้า
อู่ราชนาวีมหิดลอดุลยเดช
ศูนย์พัสดุช่าง
== เรือรบที่กรมอู่ทหารเรือสร้าง ==
เรือรบที่ต่อโดยกรมอู่ทหารเรือ มีเช่น
เรือในรัชสมัยพระบาทสมเด็จพระปรเมนทรมหาอานันทมหิดล (รัชกาลที่ 8) มี
* เรือตรวจการประมง ชุด ร.ล. สารสินธุ, เทียวอุทก และ ตระเวณวารี ระวางขับน้ำ 50 ตัน
* เรือยามฝั่ง 9 -12 ระวางขับน้ำเต็มที่ 11.25 ตัน
* เรือบรรทุกน้ำมัน ร.ล. ปรง ระวางขับน้ำ 150 ตัน
เรือในรัชสมัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (รัชกาลที่ 9) มี
* เรือตรวจการณ์ปราบเรือดำน้ำ ชุด ร.ล. คำรณสินธุ (ลำที่สอง) ระวางขับน้ำ 450 ตัน ต่อในประเทศทั้งสิ้นคือ ร.ล. คำรณสินธุ (ลำที่สอง) และ ร.ล. ทยานชล (ลำที่สอง) ต่อที่อู่อิตัลไทยมารีน ร.ล. ล่องลม (ลำที่สอง) ต่อที่กรมอู่ทหารเรือ
* เรือตรวจการณ์ (ปืน) ชุด ร.ล. หัวหิน ระวางขับน้ำ 530 ตัน ต่อในประเทศ คือ ร.ล. หัวหิน และ ร.ล. แกลง ต่อที่อู่เอเชียนมารีน เซอร์วิส จำกัด มหาชน ร.ล. ศรีราชา ต่อที่กรมอู่ทหารเรือ
* เรือตอปิโดเล็ก ชุด ร.ล. สัตหีบ (ลำที่หนึ่ง) ระวางขับน้ำ 110 ตัน ต่อโดยกรมอู่ทหารเรือ เรือชั้นมีเพียงลำเดียว คือ ร.ล. สัตหีบ (ลำที่หนึ่ง)
* เรือตรวจการณ์ใกล้ฝั่ง ชุด เรือ ต. 91 ระวางขับน้ำ 115 ตัน ต่อโดยกรมอู่ทหารเรือ มี เรือ ต.91, 92, 93, 94, 95, 96, 97, 98, 99
* เรือกวาดทุ่นระเบิดน้ำตื้น ชุด เรือ ท.1 (ลำที่สอง) ระวางขับน้ำ 29.56 ตัน ต่อโดยกรมอู่ทหารเรือ มี เรือ ท.1 (ลำที่สอง) - เรือ ท.5 (ลำที่สอง)
* เรือน้ำมัน ชุด ร.ล. เปริด ระวางขับน้ำ 360 ตัน ต่อโดยกรมอู่ทหารเรือ มี ร.ล. เปริด, ร.ล. เสม็ด (ลำที่สอง)
* เรือน้ำ (ใช้บรรทุกน้ำจืด) ชุด ร.ล. จวง ระวางขับน้ำ 180 ตัน เต็มที่ 360 ตัน ต่อโดยกรมอู่ทหารเรือ มี ร.ล. จวง, ร.ล. จิก
* เรือลากจูง (เรือ TUG) ชุด ร.ล. แสมสาร (ลำที่สอง) ระวางขับน้ำ 328 ตัน ต่อโดยกรมอู่ทหารเรือ มี ร.ล. แสมสาร, ร.ล. แรด
* เรือตรวจการณ์ใกล้ฝั่ง (ชุดเรือ ตกฝ.991, 994) เรือ ต.991 และ ต.994
* เรือตรวจการณ์ไกลฝั่ง (เรือ ตกก.) ร.ล.กระบี่
* เรือตรวจการณ์ปืน (เรือ ตกป.) ร.ล.แหลมสิงห์
== อ้างอิง ==
== แหล่งข้อมูลอื่น ==
https://www.facebook.com/DockyardRtnd
หน่วยงานในสังกัดกองทัพเรือไทย
องค์การในเขตบางกอกน้อย
เลขมัค

มัค (Mach number) ย่อ Ma คือสัดส่วนของความเร็วต่อความเร็วเสียง  เลขมัคปกติจะใช้กับวัตถุที่เดินทางด้วยความเร็วสูงในของเหลว และของเหลวที่ไหลด้วยความเร็วสูงในช่องแคบ ๆ หรืออุโมงค์ลม และเนื่องจากเป็นสัดส่วนของความเร็วสองค่า เลขมัคจึงไม่มีหน่วย ที่สภาวะระดับทะเลมาตรฐาน มัค 1 เท่ากับความเร็ว 1,225 กิโลเมตร ต่อชั่วโมง (761.2 ไมล์ต่อชั่วโมง ในบรรยากาศ)
เนื่องจากความเร็วเสียงนั้นจะเพิ่มขึ้นเมื่ออุณหภูมิเพิ่มขึ้น ความจริงที่แท้จริงของวัตถุที่เดินทางเท่ากับ มัค 1 จึงขึ้นอยู่กับอุณหภูมิของไหลที่อยู่รายรอบ
นอกจากนี้เรายังอาจเห็นได้ว่าเลขมัคนั้นยังเป็นสัดส่วนของแรงเฉื่อย (อ้างถึง แรงอากาศพลศาสตร์) ต่อแรงยืดหยุ่น (elastic force)
เลขมัค ตั้งชื่อตามเอินสต์ มัค (Ernst Mach) นักฟิสิกส์และนักปรัชญาชาวออสเตรีย
การคำนวณ
\ M = \frac 
โดยที่
\ M  คือ เลขมัค
\ v_s คือ ความเร็วของแหล่งกำเนิด
\ u คือ ความเร็วของเสียง
== อ้างอิง ==
Bodie, Warren M., The Lockheed P-38 Lightning, Widewing Publications ISBN 0-9629359-0-5
Clancy, L.J. (1975), Aerodynamics, Table 1, Pitman Publishing London, ISBN 0-273-01120-0
== แหล่งข้อมูลอื่น ==
คำนวณเลขมัค 
คำนวณเลขมัค เว็บของนาซ่า 
PAF Falcons Online
อากาศพลศาสตร์
พลศาสตร์ของไหล
ฟิสิกส์
อ.สัตหีบ

redirect อำเภอสัตหีบ
ยูนิเวอร์ซิตีพาร์ก

ยูนิเวอร์ซิตีพาร์ก (University Park) เป็นเขตเมืองในรัฐเพนซิลเวเนีย และเป็นที่ตั้งของมหาวิทยาลัยเพนซิลเวเนียสเตต โดยถึงแม้ว่าเนื้อที่ส่วนใหญ่ของมหาวิทยาลัยจะอยู่ในเขต สเตตคอลเลจ รัฐเพนซิลเวเนีย แต่ไปรษณีย์กลางของมหาวิทยาลัยอยู่ที่ยูนิเวอร์ซิตีพาร์ก ภายหลังจากที่ประธานาธิบดี มิลตัน ไอเซนฮาวเออร์ ได้เปลี่ยนชื่อมหาวิทยาลัยเป็น มหาวิทยาลัยเพนซิลเวเนียสเตต เหมือนในปัจจุบัน รหัสไปรษณีย์ของยูนิเวอร์ซิตีพาร์กคือ 16802
== อ้างอิง ==
รายละเอียดเมืองยูนิเวอร์ซิตีพาร์ก  จากเว็บไซต์มหาวิทยาลัยเพนซิลเวเนียสเตต
เมืองในรัฐเพนซิลเวเนีย
เมืองมหาวิทยาลัย
องค์กรสากลสำหรับการกำหนดมาตรฐาน

redirect องค์การระหว่างประเทศว่าด้วยการมาตรฐาน
สวนอัมพร

สวนอัมพร เป็นสถานที่จัดงานอยู่บริเวณด้านหน้าลานพระบรมรูปทรงม้า ถนนอู่ทองใน แขวงดุสิต เขตดุสิต กรุงเทพมหานคร ตรงกลางเป็นสระน้ำขนาดใหญ่รูปวงกลม มีน้ำพุ มีอาคารจัดงาน และเวทีการแสดงกลางแจ้ง  สวนอัมพรอยู่ภายใต้การดูแลของสำนักพระราชวัง
สวนอัมพร สร้างขึ้นในสมัยพระบาทสมเด็จพระมงกุฏเกล้าเจ้าอยู่หัว เป็นที่รู้จักกันว่าเป็นแหล่งลีลาศของหนุ่มสาวในสมัยนั้น นอกจากนั้นยังเป็นสถานที่จัดงานกาชาด, งานเมาลิดกลาง เป็นประจำทุกปี และยังเป็นสถานที่จัดงานพิธีพระราชทานปริญญาบัตรของสถาบันการศึกษาหลายแห่ง เช่น มหาวิทยาลัยมหิดล มหาวิทยาลัยรามคำแหง มหาวิทยาลัยราชภัฏเขตภาคกลาง มหาวิทยาลัยสวนดุสิต และมหาวิทยาลัยรัตนบัณฑิต
สวนอัมพรยังเคยเป็นสถานที่จัดงานมอเตอร์โชว์ อย่างต่อเนื่องทุกปีตั้งแต่ครั้งที่ 2 เมื่อ พ.ศ. 2523 ถึง ครั้งที่ 18  พ.ศ. 2540 แต่เนื่องจากสถานที่จัดงานคับแคบ และที่จอดรถไม่เพียงพอ มีผู้เข้าชมงานถึงสองล้านคนตลอดงาน จึงย้ายสถานที่จัดงานไปที่ศูนย์นิทรรศการและการประชุมไบเทค
== แหล่งข้อมูลอื่น==
ตารางการใช้งาน สวนอัมพร 
สิ่งก่อสร้างโดยกฤษฎา อรุณวงษ์ ณ อยุธยา
สิ่งก่อสร้างในเขตดุสิต
พระราชวังดุสิต
PSU

PSU, Psu หรือ psu สามารถหมายถึง
มหาวิทยาลัยสงขลานครินทร์ (Prince of Songkla University) มหาวิทยาลัยของรัฐในอำเภอหาดใหญ่ จังหวัดสงขลา
* โรงเรียนสาธิตมหาวิทยาลัยสงขลานครินทร์
มหาวิทยาลัยเพนซิลเวเนียสเตต (Pennsylvania State University) มหาวิทยาลัยในรัฐเพนซิลเวเนีย สหรัฐอเมริกา
โพลีซัลโฟน (Polysulfone) พอลิเมอร์ชนิดหนึ่ง
แหล่งจ่ายไฟ (power supply) อุปกรณ์คอมพิวเตอร์
ศักดิ์สิริ มีสมสืบ

ศักดิ์สิริ มีสมสืบ หรือชื่อจริงคือ กิตติศักดิ์ มีสมสืบ (เกิดเมื่อวันศุกร์ที่ 23 สิงหาคม 2500 ที่ตำบลในเมือง อำเภอเมือง จังหวัดชัยนาท; ชื่อเล่น: ไวท์) ศิลปินแห่งชาติ สาขาวรรณศิลป์ ประจำปี พ.ศ. 2559, นักแต่งเพลง, นักเขียนผู้ได้รับรางวัลซีไรต์ ในปี 2535 จากเรื่อง มือนั้นสีขาว
ใช้ชีวิตในวัยเด็ก เรียนชั้นประถม มัธยมตอนต้นที่อำภอไพศาลี จังหวัดนครสวรรค์ ในปี พ.ศ. 2515 - พ.ศ. 2520 ศึกษาศิลปะที่ โรงเรียนเพาะช่าง (ปัจจุบันคือ มหาวิทยาลัยเทคโนโลยีราชมงคลรัตนโกสินทร์) จนจบชั้นประโยควิชาชีพชั้นสูง (ปวส.) วิชาเอกจิตรกรรมสากล ระหว่าง ปี พ.ศ. 2516 - พ.ศ. 2520 ได้ศึกษาศิลปะวรรณกรรมและปรัชญาจาก จ่าง แซ่ตั้ง และกวีคนสำคัญของประเทศ
พ.ศ. 2521 เข้ารับราชการครูสังกัดกรมสามัญศึกษา พ.ศ. 2524 จบคุรุศาสตรบัณฑิต เอกศิลป-ศึกษา จาก วิทยาลัยครูพระนคร
ปัจจุบัน เป็นนักเขียนอิสระ และนักแต่งเพลง สังกัด ยุ้งข้าว เรคคอร์ด
== ผลงานที่ตีพิมพ์แล้ว ==
พ.ศ. 2526 : ตุ๊กตารอยทราย (บทกวี)
พ.ศ. 2528 : คนสอยดาว (บทกวี)
พ.ศ. 2531 : มือนั้นสีขาว (บทกวี) ได้รับ รางวัลซีไรต์ ในปี พ.ศ. 2535
พ.ศ. 2535 : เกี่ยวก้อย (ผลงานเพลง)
พ.ศ. 2538 : ทัศนียภาพที่เปลี่ยนไป (แสดงจิตรกรรม ที่บางกอกแกลลอรี่)
พ.ศ. 2538 : ตะตั้งเทิ้งตั้ง (รวมเรื่องสั้น)
พ.ศ. 2541 : ก็พอใจอยากจะรักให้หนักหนา (บทกวี)
พ.ศ. 2548 : สมควรแก่เวลา (รวมเรื่องสั้น)
== ผลงานการแต่งเพลง ==
=== พ.ศ. 2557 ===
เพลง "กระเป๋าสมปอง" - (จ่อย รวมมิตร)
=== พ.ศ. 2558 ===
เพลง จุดอับสัญญาณ - (พัน จักรพันธ์)
เพลง ปาปาย่าตุ๊กตุ๊ก - (จ่อย รวมมิตร)
เพลง สถานีความระกำ - (พัน จักรพันธ์)
เพลง ฝากลมส่งไลน์ - (อุ้ม อนัญญา)
=== พ.ศ. 2559 ===
เพลง ดาวฝัน - (เณ ทิฆัมพร)
เพลง เทพารักษ์กับนักร้อง - (จ่อย รวมมิตร)
เพลง กอดเหงา - (พัน จักรพันธ์)
=== พ.ศ. 2560 ===
เพลง อยู่ยงพงศ์กะพันธ์ (พงศ์ จักรพงศ์ - พัน จักรพันธ์)
เพลง ใจภูมิ - (ภูมิ ธนเทพ (น้องภูมิ ไมค์ทองคำเด็ก 1))
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
ThaiWriter.net
Pohchang.org 
นักเขียนชาวไทย
นักประพันธ์รางวัลซีไรต์ชาวไทย
นามปากกา
นักแต่งเพลงลูกทุ่ง
บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
บุคคลจากมหาวิทยาลัยราชภัฏพระนคร
บุคคลจากอำเภอเมืองชัยนาท‎‎
พันธมิตรประชาชนเพื่อประชาธิปไตย
ผู้ได้รับเครื่องราชอิสริยาภรณ์ จ.ภ.
ศิลปินแห่งชาติสาขาวรรณศิลป์
อำเภอพร้าว

พร้าว (17px (ᨻᩖ᩶ᩣ᩠ᩅ)) เป็นอำเภอหนึ่งในจังหวัดเชียงใหม่ เดิมชื่อ "อำเภอเมืองพร้าว" และเป็นที่ตั้งของวัดดอยแม่ปั๋ง วัดที่หลวงปู่แหวน สุจินโณ จำพรรษาจนกระทั่งมรณภาพ
== ที่ตั้งและอาณาเขต ==
อำเภอพร้าวมีอาณาเขตติดต่อกับอำเภอและจังหวัดใกล้เคียงดังนี้
ทิศเหนือ ติดต่อกับอำเภอไชยปราการ และอำเภอแม่สรวย (จังหวัดเชียงราย)
ทิศตะวันออก ติดต่อกับอำเภอเวียงป่าเป้า (จังหวัดเชียงราย)
ทิศใต้ ติดต่อกับอำเภอดอยสะเก็ด
ทิศตะวันตก ติดต่อกับอำเภอแม่แตงและอำเภอเชียงดาว

== การแบ่งเขตการปกครอง ==
=== การปกครองส่วนภูมิภาค ===
อำเภอพร้าวแบ่งเขตการปกครองออกเป็น 11 ตำบล 109 หมู่บ้าน ได้แก่
=== การปกครองส่วนท้องถิ่น ===
ท้องที่อำเภอพร้าวประกอบด้วยองค์กรปกครองส่วนท้องถิ่น 10 แห่ง ได้แก่
เทศบาลตำบลเวียงพร้าว ครอบคลุมพื้นที่ตำบลเวียงและตำบลทุ่งหลวงทั้งตำบล
เทศบาลตำบลแม่ปั๋ง ครอบคลุมพื้นที่ตำบลแม่ปั๋งทั้งตำบล
เทศบาลตำบลบ้านโป่ง ครอบคลุมพื้นที่ตำบลบ้านโป่งทั้งตำบล
เทศบาลตำบลป่าตุ้ม ครอบคลุมพื้นที่ตำบลป่าตุ้มทั้งตำบล
เทศบาลตำบลน้ำแพร่ ครอบคลุมพื้นที่ตำบลน้ำแพร่ทั้งตำบล
เทศบาลตำบลป่าไหน่ ครอบคลุมพื้นที่ตำบลป่าไหน่ทั้งตำบล
องค์การบริหารส่วนตำบลสันทราย ครอบคลุมพื้นที่ตำบลสันทรายทั้งตำบล
องค์การบริหารส่วนตำบลเขื่อนผาก ครอบคลุมพื้นที่ตำบลเขื่อนผากทั้งตำบล
องค์การบริหารส่วนตำบลแม่แวน ครอบคลุมพื้นที่ตำบลแม่แวนทั้งตำบล
องค์การบริหารส่วนตำบลโหล่งขอด ครอบคลุมพื้นที่ตำบลโหล่งขอดทั้งตำบล
==อ้างอิง==
 
พร้าว
หลี่ อัน

หลี่ อัน (จีน: 李安, พินอิน: Lǐ Ān) (เกิด 23 ตุลาคม พ.ศ. 2497) คนไทยรู้จักในชื่อ อั้งลี่  (Ang Lee) เป็นผู้กำกับภาพยนตร์ชาวไต้หวัน เขาได้รับรางวัลออสการ์ 2 ครั้งจาก ภาพยนตร์เรื่อง หุบเขาเร้นรัก (Brokeback Mountain, 2005) และ พยัคฆ์ระห่ำมังกรผยองโลก  (Crouching Tiger, Hidden Dragon, 2000) ในสาขาภาพยนตร์ต่างประเทศยอดเยี่ยม The Wedding Banquet (1993) และ ชีวิตอัศจรรย์ของพาย (Life of Pi, 2012) ในสาขาผู้กำกับยอดเยี่ยม
ในปี 2007 เขาได้คว้ารางวัลสิงโตทองคำของเทศกาลภาพยนตร์เวนิซ จากภาพยนตร์เรื่อง Lust, Caution หนังสายลับย้อนยุค ในสมัยทศวรรษที่ 1940 ของเมืองเซี่ยงไฮ้ในสงครามโลกครั้งที่ 2 ที่ประเทศจีนถูกกองทัพของประเทศญี่ปุ่นรุกราน
==ผลงานภาพยนตร์==
==ผลตอบรับ==
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 13 เรื่องของ หลี่ อัน
16px 0–59% คำวิจารณ์ที่นักวิจารณ์ไม่ชอบ 16px 60–74% คำวิจารณ์ที่นักวิจารณ์ชอบ 16px 75–100% คำวิจารณ์ที่นักวิจารณ์ชอบมาก 
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก 
N/A ไม่ปรากฏ, หาข้อมูลไม่ได้ 
$ ดอลลาร์สหรัฐ 
==รางวัลที่ได้รับ==
จำนวนรางวัลที่เข้าชิงและได้รับจากภาพยนตร์ของ หลี่ อัน
== อ้างอิง ==
ผู้กำกับภาพยนตร์ชาวจีน
ผู้กำกับภาพยนตร์ชาวไต้หวัน
บุคคลจากมหาวิทยาลัยอิลลินอย เออร์แบนา-แชมเปญจน์
ผู้กำกับภาพยนตร์ยอดเยี่ยม รางวัลออสการ์
ผู้กำกับภาพยนตร์ชาวอเมริกัน
เอ็มไอที โอเพนคอร์สแวร์

เอ็มไอที โอเพนคอร์สแวร์ (MIT OpenCourseWare หรือ MIT OCW) เป็นโครงการของสถาบันเทคโนโลยีแมสซาชูเซตส์ (เอ็มไอที) ที่ให้เอกสารการเรียนทุกชนิดสำหรับเด็กนักเรียนปริญญาตรี โทและเอก สามารถให้ทุกคนสามารถอ่านได้ฟรีผ่านทางเว็บไซต์ โดยกำหนดจะสามารถให้บริการทั้งหมดได้ในปี พ.ศ. 2550 โครงการนี้ได้เริ่มประกาศในปี พ.ศ. 2544 โครงการเอ็มไอที โอเพนคอร์สแวร์ ได้รับทุนสนับสนุนโดย องค์กรวิลเลียมแอนด์ฟลอราฮิวเลตต์ องค์กรแอนดรูว์ ดับเบิลยู. เมลลอน และทางสถาบันเทคโนโลยีแมสซาชูเซตส์ โดยลิขสิทธิ์ของเอกสารทั้งหมดอยู่ภายใต้คณาจารย์และสมาชิกของสถาบันเทคโนโลยีแมสซาชูเซตส์
ในเดือน สิงหาคม พ.ศ. 2548 มีวิชาเรียนทั้งหมด 1,435 วิชาที่สามารถเข้าดูได้ ซึ่งวิชาต่างๆ จะมีเนื้อหาการเรียน การบ้าน และข้อสอบพร้อมคำเฉลย โดยในบางวิชาจะมีการเรียนแบบโต้ตอบผ่านทางเว็บไซต์ หรือแม้แต่วิดีโอที่สามารถดูการเรียนการสอนโดยอาจารย์จากเอ็มไอที
ในเมืองไทย คณะวิศวกรรมศาสตร์ จุฬาลงกรณ์มหาวิทยาลัย ได้มีโครงการแปลเนื้อหาเป็นภาษาไทยบางส่วน
== แหล่งข้อมูลอื่น==
โอเพนคอร์สแวร์จากเว็บเอ็มไอที
โอเพนคอร์สแวร์จากเว็บวิศวกรรมศาสตร์จุฬาลงกรณ์มหาวิทยาลัย 
โอเพนคอร์สแวร์ฉบับแปลในภาษาไทย 
อเอ็มไอที โอเพนคอร์สแวร์
อเอ็มไอที โอเพนคอร์สแวร์
อเอ็มไอที โอเพนคอร์สแวร์
OpenCourseWare
OpenCourseWare
オープンコースウェア
திறந்த பாடத்திட்டங்கள்